armvectores/hy_wikipedia_2023 huggingface dataset:
Գորա (գյուղ, Պոլտավայի շրջան)

Գորա (ուկրաիներեն՝ Гора), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Գորա գյուղում բնակվում էր 767 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վասիլի Վախտերով

Վասիլի Պորֆիրևիչ Վախտերով (Василий Порфирьевич Вахтеров, հունվարի 13 (25), 1853, Արզամաս, Նիժնի Նովգորոդի մարզ, Ռուսական կայսրություն - ապրիլի 3, 1924(1924-04-03), Մոսկվա, ԽՍՀՄ), ռուս մանկավարժ, տարրական դպրոցի մեթոդիստ։ Բանվորական դպրոցների կազմակերպիչներից։ Սովորել է Արզամասի հոգևոր ուսումնարանում, ապա՝ Նիժեգորոդյան հոգևոր սեմինարիայում։ 1881–1896 թթ.-ին եղել է Սմոլենսկի գավառի, ապա՝ Մոսկվայի ժողովրդական ուսումնարանների տեսուչ։
1893-1903 թվականներին աշխատել է Մորոզովայի տվերյան մանուֆակտուրային կից դպրոցում։ 1903 թվականին ձերբակալվել է աշակերտության և բանվորության շրջանում հակակառավարական պրոպագանդա ծավալելու պատրվակով։ 1905-1907 թվականների հեղափոխության ժամանակ եռանդուն աշխատանք է տարել ուսուցչական միության ստեղծման համար, հետագայում մասնակցել է ուսուցչական մի շարք համագումարների։
Վախտերովը միշտ եղել է դեմոկրատական ուժերի շարքերում, բայց նրա դեմոկրատիզմը սահմանափակված է եղել լիբերալ նարոդնիկության գաղափարներով։ Նա չի հասկացել Հոկտեմբերյան սոցիալիստական մեծ հեղափոխության համաշխարհային պատմության նշանակությունը և սկզբնական շրջանում հրաժարվել է մասնակցել ժողովրդական կրթության վերակառուցման միջոցառումներին։ Հետագայում դասավանդել է անգրագիտության վերացման, ուսուցիչների պատրաստման կուրսերում, իսկ 1923-1924 թվականներին՝ Մոսկվայի թիվ 2 համալսարանում։
Մանկավարժության մեջ Վախտերովը զարգացրել է Ուշինսկու գաղափարները, ներդրում ունի տարրական ուսուցման տեսության և պրակտիկայի գործում («Ռուսական այբբենարանը», 1898 թվական, «Աշխարհը մանկական պատմվածքներում», 1902 թվական, «Ուսուցման առարկայական մեթոդ», 1907 թվական, «Նոր մանկավարժության հիմունքներ», 1913 թվական, «Համաժողովրդական դպրոց և արտադրություն», 1917 թվական)։


== Ծանոթագրություններ ==
Քոլին Ուիլսոն

Քոլին Հենրի Ուիլսոն (անգլ.՝ Colin Henry Wilson, հունիսի 26, 1931(1931-06-26)[…], Լեսթեր, Միացյալ Թագավորություն - դեկտեմբերի 5, 2013(2013-12-05)[…], Կոռնուոլ, Հարավարևմտյան Անգլիա, Անգլիա, Միացյալ Թագավորություն), անգլիացի գրող և փիլիսոփա։ Հայտնի է հատկապես «Սարդերի աշխարհ» (անգլ.՝ Spider World) ֆենթեզի ժանրին պատկանող վիպաշարով (մասերն են՝ «Սարդերի աշխարհ․ Աշտարակ» (անգլ.՝ Spider World: The Tower, 1987), «Սարդերի աշխարհ․ Դելտա» (անգլ.՝ Spider World: The Delta, 1987), «Սարդերի աշխարհ․ Մոգ» (անգլ.՝ Spider World: The Magician, 1992), «Սարդերի աշխարհ․ Ստվերների երկիր» (անգլ.՝ Spider World: Shadowlands, 2002))։


== Ծանոթագրություններ ==
Հյուսիսիսրայելական թագավորություն

Իսրայելի թագավորություն (եբրայերեն՝ ממלכת ישראל‎), հին հրեական թագավորություն, որը ըստ համաձայն Աստվածաշնչի հիմնադրել մ.թ.ա. XI դարում Շաուլ թագավորը։


== Տես նաև ==
Իսրայելի թագավորներ
Խաղադաշտով սեղանի խաղ

Խաղ
Խաղադաշտով սեղանի խաղ,   սեղանի խաղի տեսակ նախապես նշագրված մակերևույթի («դաշտի») օգտագործմամբ։ Այս տիպի ավանդական խաղեր համարվող շախմատը, նարդին, գոն, սյոգին օգտագործել են փայտե դաշտեր կամ տախտակ, որից էլ առաջացել է դրանց ընդհանրացնող անգլիական անվանումը board game (անգլ.՝ board — տախտակ, անգլ.՝ game — խաղ)։
Որպես կանոն խաղի անցկացման ժամանակ դաշտի կիրառման հետ մեկտեղ օգտագործվում են ֆիշկաներ կամ քարտեր, որոնք մատնաշում են խաղի ընթացքի քայլերը։ Հաճախ օգտագործում են խաղային փայտիկներ։


== Հին խաղեր ==
Տախտակների օգտագործմամբ խաղերը հայտնի են դեռևս հին ժամանակներից։ Նմանատիպ խաղերից մեկը եղել է սենետը, որը հայտնի է եղել Հին Եգիպտոսում մ․թ․ա․ 3500 թվականին։ Մի քիչ ավելի ուշ մ․թ․ա․ 2000 թ Եգիպտոսում լայն տարածում գտավ  «Շներ և շակալներ» խաղը  («58 անցքեր»), որը հայտնաբերվել է 1922 թվականին  Գովարդ Կարտերայի ղեկավարությամբ հնէաբանական պեղումների արդյունքում  Ֆիվա քաղաքի դամբարանում , իսկ հետո  2018 թվականին ամերիկացի հնէաբան Ուոլտեր Քրիստի կողմից Ադրբեջանի տարածքում Գոբուստանյան Ազգային պարկում։ Հայտնաբերվել է, որ այս խաղը մեծ տարածում է ունեցել նաև Մեսոպոտամիայում ու Անատոլիայում։
Չինական գո խաղը համարվում է  2500 տարեկան։ Մեր թվարկությունից առաջ ակցետները նախակոլումբյան Ամերիկայում խաղացել են պահոլ։ Ի վերջո խաղադաշտով ամենահայտնի խաղերից մեկը շախմատն է, որն առաջացել է Հնդկաստանում և հայտնի է ոչ քիչ քան 1500 տարի։ Շախմատին համընթաց հին Հնդկաստանում գոյություն ուներ «չաուպար» անվանումով սեղանի խաղը, որի մասին հիշատակվում է «Մախաբխարատա» էպոսում։
Եվրոպայում հիմնականում  Սկանդինավիայում գոյություն ուներ շաշկիի նման սեղանի խաղ  «խնեֆտաֆլ» («տավլի»)։


== Խաղերը միջնադարում ==
Միջնադարի դարաշրջանում շախմատը կատարելագործված է։ Միագույն տախտակը վերափոխվել է սև-սպիտակի, ներմուծվել են նոր պատկերներ։

XVIII—XIX դարերում մեծ տարածում գտան քարտային խաղերը։ Խաղային դաշտում պատկերվում էր այս կամ այն իրադարձությունը՝ մարոցներ, նոր տարածքների գրավում և այլն։ Ռուսաստանում ի հայտ եկան նոր թեմատիկ խաղեր՝ «Իսմայիլի փոթորիկ», «Մոսկվայից Նապոլեոնի նահանջը»  և այլն, և դրա հետ մեկտեղ առաջանում են այնպիսի նոր խաղեր, ինչպիսիք են լոտոն, սագեր և այլն։


== Ժամանակակից խաղեր ==
Միացյալ Թագաավորությունում  XIX դարում առաջացել է հակադարձման խաղը,որը ամենից շատ տարածում գտավ ХХ հարյուրամյակում։

Մասսայական մշակույթի տարածման հետ սկսվեց սեղանի խաղերի բուռն զարգացումը։ XX դարում ի հայտ եկան դրանց նոր ձևերը, որոնց մեջ ամենից շատ հայտնի են «Մոնոպոլիան» (1934, Չարլզ Դերրոու), «Ծովամարտ» (1931), «Սքրեբբլ» (1938, Ալֆրեդ Մոշեր Բատտս; ռուսական տարբերակով — «Էրուդիտ»), «Ռիսկ» (1957), Mastermind (1970, ռուսերեն տարբերակով — «Ցլեր և կովեր»), բազմաթիվ  Գերմանական ոճի խաղեր։ «Գաղութարարները» (1995, Կլաուս Թոյբեր), «Ցիտադել» (2000)։


== Ծանոթագրություններ ==


== Գրականություն ==
Настольные игры для всей семьи с игровыми полями и фишками / Редактор Панкова Л.. — Эксмо-Пресс, 2011. — 34 с. — ISBN 978-5-699-49913-7
Bell, R. C. The Boardgame Book. — Exeter Books, 1983. — ISBN 0-671-06030-9
Murray, H. J. R. A History of Board-Games other than Chess. — Hacker Art Books Inc, 1978. — ISBN 0-87817-211-4Կաղապար:Перевести
Категория:Настольные игры
Թոմ Վան Էրսդեյլ

Թոմաս Արթուր (Թոմ) Վան Էրսդեյլ (անգլ.՝ Thomas Arthur "Tom" Van Arsdale, փետրվարի 22, 1943(1943-02-22), Ինդիանապոլիս, ԱՄՆ), ամերիկացի նախկին բասկետբոլիստ, Դիք Վան Էրսդեյլի երկվորյակ եղբայրը։ Մարզական կարիերայում անցկացրել է 929 հանդիպում։


== Արտաքին հղումներ ==
Վիճակագրությունը Basketball-Reference.com կայքում(անգլ.)
Օկտյաբրսկայա փողոց (Կրասնի Սուլին)

Անվան այլ կիրառումների համար տե՛ս՝ Օկտյաբրսկայա փողոց (այլ կիրառումներ)Օկտյաբրսկայա փողոց (ռուս.՝ Октябрьская улица), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Սոցպոսյոլոկ միկրոշրջանում։ Անվանվել է 1917 թվականի Հոկտեմբերյան հեղափոխության պատվին (ռուս.՝ Октябрь՝ հոկտեմբեր)։ Սկիզբ է առնում Վորոշիլովի և Ֆուրմանովի փողոցների հանգույցից և ավարտվում Մետալիստների փողոցի հետ հատվելով։ Երկարությունը 3000 մետր է։


== Նկարագրություն ==
Կրասնի Սուլին քաղաքի Օկտյաբրսկայա փողոցը գտնվում է Սոցպոսյոլոկ միկրոշրջանում, որը մասնավոր հատվածի տեղում սկսել է կառուցապատվել 1950-ական թվականներին։ Այն սկսվում է Վորոշիլովի և Ֆուրմանովի փողոցների հանգույցից, հատում է Կուլտուրայի, Չեխովի, Մայակովսկու փողոցները, Ազատության նրբանցքը, Մոկրոուսովի փողոցը, Նովոչերկասկի նրբանցքը, Ցիմլյանսկի անցուղին, Տիեզերագնացների նրբանցքը, Մատրոսովի փողոցը, Կոմունալնի նրբանցքը, 2-րդ Պերեեզդնի, Թամանյան նրբանցքները, Չելյուսկինցիների փողոցը, Դեպովսկի, 1-ին Կարյերնի նրբանցքները, Բաքվի 26 կոմիսարների փողոցը և ավարտվում Մետալիստների փողոցի հետ հատվելով։ Զուգահեռ է Գագարինի փողոցին։ Փողոցի երկարությունը 3000 մետր է։
Օկտյաբրսկայա փողոցի փոստային դասիչն է՝ 346357։
Փողոցն անվանվել է 1917 թվականի Հոկտեմբերյան հեղափոխության պատվին։
Օկտյաբրսկայա փողոցի սկզբնամասում (թիվ 2) գործում է «Կասպի» (ռուս.՝ Гостиница «Каспий») հյուրանոցը։
Օկտյաբրսկայա փողոց, թիվ 1 հասցեով է գտնվում «Մետալուրգ» մարզադաշտը։


== Ծանոթագրություններ ==


== Աղբյուրներ ==
Октябрьская улица в Красном Сулине
Подробная карта Октябрьская улица, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
Октябрьская улица на карте Красного Сулина
Օտեպյաե (գյուղ, Օտեպյաե շրջան)

Անվան այլ կիրառումների համար տե՛ս՝ ՕտեպյաեՕտեպյաե (էստ․՝ Otepää), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 291 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սաֆիր Թայդեր

Սաֆիր Սլիթի Թայդեր (փետրվարի 29, 1992(1992-02-29), Կաստր), Ալժիրցի ֆուտբոլիստ, կիսապաշտպան։


== Կարիերա ==
Սաֆիր Թայդերը թուտբոլային կարրիերան սկսել է հարազատ քաղաքում։ 2008 թվականին դարձել է «Գրենոբլ» ակումբի խաղացող. իսկ 2010 թվականի մայիսի 15-ին իր դեբյուտն է նշել «Մարսել»-ի դեմ խաղում։ Նա անցացրել է 26 հանդիպում և դարձել 1 գոլի հեղինակ։ 2011 թվականին «Գրենոբլ»-ը սնանկացավ և Թայդերը տեղափոխվեց «Բոլոնիա»։ «Բոլոնիա»-ի կազմում անցկացրել է 43 հանդիպում և դարձել է 3 գոլի հեղինակ։ 2013 թվականի օգոստոսին 5.5 միլիոն եվրոի դիմաց տեղափոխվում է «Ինտեր»։ Իր նոր թիմի կազմում առաջին համդիպումը անցկացրել է 2013 թվական օգոստոսի 26-ին «Ջենովա»-ի դեմ խաղում։ 2014 թվականի օգոստոսին վարձավճարով տեղափոխվել է «Սաութհեմտոն»։


== Կարիերան հավաքականի կազմում ==
Ազգային հավաքականի կազմում դեբյուտը նշել է 2013 թվականի մարտի 26-ին։2014 թվականի աշխարհի առաջնությունում մաանակցել է 2 հանդիպման։ Ազգային հավաքականի կազմում մասնակցել է 13 հանդիպման և դարձել 3 գոլի հեղինակ։


=== Անձնկան կյանք ===
Հայրը Սաֆիրը Թունիսից էր, իսկ մայրը Ալժիրից։ Ավագ եղբայրը Նաբիլ Թայդերը նույնպես ֆուտբոլիստ էր սակայն նա նախընտրեց խաղալ Թունիսում։


== Ծանոթագրություններ ==
Բոբ և Բոբեկ

Բոբ և Բոբեկ (չեխ․՝ Bob a Bobek – králíci z klobouku), չեխական մուլտֆիլմ, որտեղ նկարագրվում են երկու նապաստակների արկածները։


== Նկարագրություն ==
Բոբը և Բոբեկը երկու նապաստակներ են, որոնք ապրում են կախարդական գլխարկում։ Բոբը մեծ էր, ավելի խելացի և հաճախ կատարում էր ծնողների դերը։ Բոբեկն ավելի կարճահասակ, ավելի վախկոտ, բայց խելացի և ճարպիկ էր, հաճախ խաղում էր երեխայի դերը։ Երկու նապաստակներն էլ ունեին յուրահատուկ մտքեր, որոնք, սակայն, նրանց տհաճությունների մեջ էին գցում, ինչն էլ դառնում է մուլտֆիլմի կատակերգական սյուժեի հիմքը։ Չնայած կերպարների մեծամասնությունն ունեն լավ վարքագիծ, բայց սերիալը հանդես չէր գալիս բարոյախրատական և գաղափարական դիրքերից. նապաստականերն ունեին բացասական բնավորություն և երբեմն վնասում ու չարաճճիություններ էին անում։  
Երկու կերպարներն էլ դարձել են 2015 թվականի Չեխիայում կազմակերպված հոկեյի համաշխարհային առաջնության խորհրդանիշներ։


== Ստեղծման պատմություն ==
Գաղափարի հեղինակները եղել են Վացլավ Բեդրժիխը (որը նաև հանդես է եկել որպես ռեժիսոր) և Միրոսլավ Վալտերը։ Նկարահանումները սկսվել են 1978 թվականից, նկարահանվել է շոուի 8 եթերաշրջան (91 սերիա)։ Սցենարի հեղինակաները եղել են Վլադիմիր Իրանեկը, Յարոսլավ Պաչովսկին և Իրժի Սեբանեկը։ Երաժշտությունը գրել են կոմպոզիտորներ Պյոտր Սկոումալը (1938-2014) և Յոզեֆ Դվորժակը (ծնվ. 1942 թվականին)։ Մուլտֆիլմը ամենահայտնիներից մեկն է Չեխիայում։


== Ծանոթագրություններ ==
Սեթ Գիլլիամ

Սեթ Գիլլիամ (անգլ.՝ Seth Gilliam, նոյեմբերի 5, 1968(1968-11-05), Նյու Յորք, Նյու Յորք, ԱՄՆ), ամերիկյան դերասան։ Առավել հայտնի է «Գաղտնալսում» ֆիլմում Էլլիս Կարվերի, «Օզ բանտ» ֆիլմում Քլեյթոն Հյուզի, «Պատանի գայլ» սերիալում դոկտոր Ալան Դիտոնի և «Քայլող մեռյալներ» հեռուստասերիալում քահանա Գեբրիել Սթոուքսի խաղացած դերերով։


== Կենսագրություն ==
1990 թվականին Գիլլիամն ավարտել է Պերչեյզ-քոլեջը։
Գիլլիամի դերասանական կարիերան սկսվել է 1990 թվականից և տևում է մինչև հիմա. նա խաղացել է օսկարակիր ֆիլմերում, այդ թվում նաև «Դեռևս Էլիս» ֆիլմում։ Նա նաև խաղացել Է «Աստղային դեսանտ» (1997) ֆիլմում շարքային Շուգար Ուոթկինսի դերը և «Քաջություն ճակատամարտում» (1996) ֆիլմում` սերժանտ Սթիվեն Ալտամեյերի դերը։ Գիլլիամը երկրորդական դերեր է ունեցել նաև հեռուստասերիալներում, որոնց թվում են «Կոսբիի շոու»-ի յոթերորդ եթերաշրջանը, որում նա խաղացել է Ահարոն Դեքստերի` Էրիկա Ալեքսանդերի ընկերոջ դերը, իսկ «Պատանի գայլ» սերիալում նա ներկայացել է որպես դոկտոր Ալան Դիտոն։ Հեռուստատեսությունում նա հայտնվել է «Գաղտնալսում» պաշտամունքային սերիալում խաղացած դերով։ 2008 թվականին նա քննադատների ուշադրությանն է հրավիրել այն, որ շոուն առաջադրվել է «Էմմի» անվանակարգում առանց նրանց կարծիքը հաշվի առնելու։ Գիլլիամը նաև ունի մեծ թվով հյուրային դերեր հեռուստաշոուներում, որոնց թվում են «C. S. I.: Մայամիի հանցագործության վայրը», «Ջեքի քույրը», «Մոլոկոսոսոսները», «Տեսադաշտում» և «Լավ կինը»։ Բացի այդ, նա «Օզ բանտ» ֆիլմում խաղացել է Քլեյթոն Հյուզի դերը։
Գիլլիամը խաղացել է նաև թատրոնում։ Նա մարմնավորել է Էդուարդ V-ի դերը 1993 թվականին «Ռիչարդ III» բեմադրությունում և Commonwealth Shakespeare Company-ի «Օթելլո» բեմադրություններում, իսկ 2010 և 2011 թվականներին Houston Shakespeare Festival-ում, որտեղ ռեժիսորը եղել նրա կինը՝ Լի Կ. Գարդիները։ Բացի այդ նա խաղացել է Մարկ Անտոնիի «Անտոնիոս և Կլեոպատրա» ֆիլմում, Houston Shakespeare Festival-ում, որտեղ ռեժիսորն էր նաև նրա կինը։ Գիլլիամը նշել է, որ ինքը նախընտրում է խաղալ բեմում, միևնույն ժամանակ սիրում է աշխատել կինոյում կամ հեռուստատեսությունում։
2014 թվականի մայիսին Գիլլիամը AMC-ի հեռուստաալիքից ստացել է «Քայլող մեռյալները» հեռուստասերալի հինգերորդ եթերաշրջանում հոգևորական Գեբրիել Սթոուքսի դերը խաղալու հրավերը։ Հաշվի առնելով Չադ Քոուլմենին և Լորենս Գիլիարդ կրտսերին, նա դարձել է «Գաղտնալսում» ֆիլմի երրորդ դերասանը, ով միացել է շոուին։
2018 թվականին մեծ էկրաններին է հայտնվել նաև «Արծաթե լիճ» կինոնկարը, որտեղ նա խաղացել է Ջեֆ անունով տղամարդու դերը։


== Ծանոթագրություններ ==
Հայերը Պարտիզակում

Պարտիզակ (այժմ՝ Բախչեջիկ), զուտ հայաբնակ գյուղաքաղաք Նիկոմեդիայից 20 կմ հարավ։ Հիմնադրել են Սեբաստիայի նահանգի Պարտիզակ գյուղից գաղթած հայերը 16-րդ դարում։ 20-րդ դարի սկզբին ունեցել է մոտ 10 հազար հայ բնակիչ։ Եղել է Կոստանդնուպոլսի հայ մտավորականության ամառանոցը։ Մինչև 1912 թվականը քաղաքի կառավարումը գտնվել է հայ պաշտոնյաների ձեռքին (վերջին հայ քաղաքապետն էր գրող, հասարակական գործիչ Հ. Տեր-Հակոբյանը)։ Բնակչությունը հիմնականում զբաղվել է ծխախոտագործությամբ, շերամապահությամբ, փայտի ու փայտածուխի արտադրությամբ։ Գործել են ինչպես առաքելական (Սուրբ Թագավոր, Սուրբ Հակոբ), այնպես էլ կաթոլիկ և ավետարանական եկեղեցիներ, 8 դպրոց, որոնցից մեկը՝ բարձրագույն։ Հրատարակվել են «Փարոս» (1910-1912 թվականներ), «Պայքար» (1912-1914 թվականներ), «Մեղու» (1912-1914 թվականներ) և այլ պարբերականներ։ 1915 թվականին Պարտիզակի հայերը Նիկոմեդիայի գավառի հայ բնակչության հետ ենթարկվել են տեղահանության և կոտորածի։ 1918 թվականին ջարդից փրկված 3,5 հազար պարտիզակցի վերահաստատվել է հայրենի գյուղաքաղաքում, 1920 թվականի հույն-թուրքական պատերազմի ժամանակ կրկին տեղահանվել։


== Հայտնի պարտիզակցիներ ==
Պարտիզակում են ծնվել Վարդան Հացունին, Արսեն Ղազիկյանը, Մկրտիչ Պոտուրյանը, Թորգոմ Գուշակյանը, Գուրգեն Ալեմշահը, Վաղինակ Բեքարյանը, Ենովք Շահենը, Երվանդ և Հրանտ Տեր-Անդրեասյանները։
Մոնմոր (Օդի գավառ)

Մոնմոր (ֆր.՝ Montmaur), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 325 մարդ, բնակչության խտությունը` 25.77 մարդ/կմ²։ Բնակավայրը զբաղեցնում է 12.61 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մոնպելիե քաղաքից` 170 կմ արևմուտք, Կարկասոն քաղաքից` 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 207 աշխատունակ (15-64 տարեկան)  բնակիչ, որոնցից ակտիվ էին 166-ը, իսկ ոչ ակտիվները` 41։ Ակտիվության ցուցանիշը կազմում է 80,2 %։ 166 աշխատունակ մարդկանցից աշխատել է 145 անձ (78 տղամարդ և 67 կին)։ Գործազուրկ են եղել 21 անձ (11 տղամարդ և 10 կին)։ 41 անաշխատունակներից 11-ը եղել են աշակերտներ կամ ուսանողներ, 18-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մար Չիկիտա

Մար Չիկիտա (իսպ.՝ Mar Chiquita՝ «փոքր ծով»), անհոսք խոշոր աղի լիճ, որը տեղակայված է Պամպայի հյուսիսարևմտյան մասում արգենտինական Կորդովա գավառում։ Հանդիսանում է միակ աղի լիճը Արգենտինայում։
Լիճը զբաղեցնում է իջվածքի հարավային մասը և տարածքը 80x45 կմ է։ Քանի որ լճի խորությունը փոքր է (մոտ 10 մ), դրա մակերեսը խիստ տատանվում է 2-ից 4,5 կմ², որը համապատասխանում է 66-69 մ ծովից բարձրության։
Հիմնականում Մար Չիկիտան սնվում է Ռիո Դուլսեի աղի ջրերով, որը հոսում է Սանյագո դել Էստրո գավառով, որտեղ միախառնվում է հյուսիսից հոսող Ռիո Սալադիլոյի հետ։ Ռիո Դուլսեի և Մար Չիկիտայի տարածքը ճահճայնացված է բնակեցված է կենդանիների տարբեր տեսակներով, հատկապես ջրլող թռչուններով։ Լիճը հարավ-արևմուտքից անկանոն սնվում է Ռիո Պրիմերո և Ռիո Սերգունդո գետերի ջրերով, որոնք հոսելով միանում են Սերրո դե Կորդոբա լճին, ինչպես նաև որոշ առվակներով։ Մար Չիկիտա լճի աղիությունը խիստ տատանվում է 275 գ/լ ցածր ջրի ժամանակ և 29 գ/լ խոնավ տարիներին (օրինակ, 1980-ական թվականներին)։ Ներկայումս Մար Չիկիտայի մակարդակը նվազել է աճող գոլորշացման և ջրի հոսքի կրճատման հետևանքով։
Լճում գտնվում են մի քանի կղզիներ, նրանցից ամենամեծը՝ Մեդանո կղզին է (2 կմ 150 մ)։ Հարավային ափին տեղակայված է Միրամար առողջարանը, որոշ հյուրանոցներ լքված են։ Հյուսիսային ափը իրենից ներկայացնում է ծավալուն աղակալած հողեր։
Մար Չիկիտան համարվում է չիլիական ֆլամինգոյի և պատագոնական ճայերի բնօրրանը։


== Ծանոթագրություններ ==


== Արտաքին հղումներ ==
Կորդոբա գավառի աշխարհագրությունը Archived 2005-12-12 at the Wayback Machine. (իսպ.)
Կուսակցական խոսք

«Կուսակցական խոսք», Հայաստանի կոմունիստական կուսակցության Կենտկոմի հանդես։ Լույս էր տեսնում 1980 թ.-ի հունվարից։ Մինչ այդ հրատարակվել է «Ագիտատոր և պրոպագանդիստ» անունով։
Սամվել Մանասյան

Անվան այլ կիրառումների համար տե՛ս՝ Մանասյան (այլ կիրառումներ)Սամվել Մեսրոպի Մանասյան (հունվարի 1, 1907(1907-01-01), Կեմ, Արտամետ, Վանի վիլայեթ, Օսմանյան կայսրություն - ապրիլի 20, 1979(1979-04-20), Երևան, Հայկական ԽՍՀ, ԽՍՀՄ), հայ քանդակագործ, ՀԽՍՀ արվեստի վաստակավոր գործիչ (1967)։


== Կենսագրություն ==
1933 թվականին ավարտել է Լենինգրադի գեղարվեստական-տեխնիկական բարձրագույն ինստիտուտը։ Ստեղծագործել է հիմնականում մոնումենտալ քանդակագործության բնագավառում։
1956 թվականին Երևանի № 14 դպրոցի դիմաց տեղադրված Նար-Դոսի բազալտե կիսանադրու հեղինակն է, ինչպես նաև Սարդարապատի հերոսամարտին նվիրված հուշահամալիրի հեղինակներից։


== Ստեղծագործություններ ==
Սամվել Մանասյանն աշխատել է հիմնականում մոնումենտալ և հաաստոցային քանդակագործության բնագավառում։ Ստեղծել է քաղաքական և հասարակական գործիչների դիմաքանդակներ, այդ թվում՝

Յակով Սվերդլովի դիմաքանդակ (բազալտ, 1960, Հայաստանի ազգային պատկերասրահ, Երևան)
Գ. Աթաբեկյանի դիմաքանդակ (բազալտ, 1961, Նորաշեն)
Վ. Ի. Լենինի դիմաքանդակ (բազալտ, 1966)Քանդակներ

«Մայր հայրենիք» (1945, բազալտ)
«Գարուն» (1971, կավ)
Ա. Մանուկյանի դիմաքանդակ (1952, բրոնզ, Հայաստանի ազգային պատկերասրահ)
Նար-Դոսի բազալտե կիսանդրի (Երևանի № 14 դպրոցի դիմաց)
1968 թվականին քանդակագործներ Արշամ Շահինյանի, Արա Հարությունյանի և ճարտարապետ Ռաֆայել Իսրայելյանի հետ ստեղծել է Սարդարապատի հուշահամալիրի քանդակները։


== Պատկերասրահ ==

		


== Ծանոթագրություններ ==
Լենինգրադի բլոկադայի և պաշտպանության թանգարան

Լենինգրադի բլոկադայի և պաշտպանության թանգարան (ռուս.՝ Государственный мемориальный музей обороны и блокады Ленинграда, 1946-1952 թթ.` Լենինգրադի պաշտպանության թանգարան), թանգարան Սանկտ Պետերբուրգում։ Նվիրված է Լենինգրադի պաշտպանության ու Հայրենական Մեծ պատերազմի պատմությանը։ Թանգարանի հավաքածուն ընդգրկում է շուրջ 20000 ցուցանմուշներ, այդ թվում`

զենքի ու կենցաղային իրերի նմուշներ,
ագիտացիոն պատի թերթեր,
փաստաթղթեր, քարտեզներ, լրագրեր,
Լենինգրադի բլոկադայի ժամանակվա կենցաղային պայմանների մասին պատմող վավերագրական նյութեր,
կռվի մասնակիցների նկարներ ու քանդակներ։


== Պատմություն ==

Լենինգրադի բլոկադայի և պաշտպանության թանգարանը բացվել է 1946 թ. հունվարի 27-ին։ Այն գտնվում է Կուստարյան թանգարանի (1901—1903, ճարտարապետ՝ Պյոտր Տրոֆիմով) նախկին շենքում։
Լենինգրադի պաշտպանության թանգարանի ցուցադրությունները բաց էին դեռ 1944—1953 թթ.։ Լենինգրադի գործի ընթացքում թանգարանի վնասվել է և մի քանի տասնամյակ մնացել փակ։ Ցուցանմուշների մի զգալի մասը ոչնչացվել է, շենքը փոխանցվել է Ռազմածովային նավատորմի նախարարությանը։
Թանգարանի վերակազմավորումը հնարավոր եղավ միայն վերակառուցման տարիներին։ 1989 թ. պատերևազմի վետերանների ու բլոկադայի մասնակիցների նախաձեռնությամբ թանգարանը վերաբացվեց նախկին շենքի 37 սրահներից մեկում։


== Աղբյուրներ ==
Լենինգրադի բլոկադայի և պաշտպանության թանգարան
Թանգարանի պաշտոնական կայքը
А. А. Шишкин, Н. П. Добротворский, Государственный мемориальный музей обороны и блокады Ленинграда, История Петербурга, 2004, N 1 (17) էջ 72-78։


== Արտաքին հղումներ ==
Սանկտ Պետերբուրգի ադմինիստրացիա Archived 2009-03-28 at the Wayback Machine.
Միջա

Անվան այլ կիրառումների համար տե՛ս՝ Միջա (այլ կիրառումներ)Միջա (հետագայում՝ Մամռտանք), գավառ Մեծ Հայքի Մոկք նահանգի կազմում։


== Աշխարհագրություն ==
Գտնվում է Ջերմ գետի (Արևելյան Տիգրիս) Կեցան վտակի ստորին հոսանքի շրջանում։ Համապատասխանում է հետագա Բիթլիսի նահանգի Մամրտանք գավառակին։ Կենտրոնն էր Միջա ավանը (այժմ՝ գյուղ), որը, ըստ Շապուհ Բագրատունու, ուներ բերդ։


== Ծանոթագրություններ ==
Կոլմուրանո

Կոլմուրանո (իտալերեն՝ Colmurano), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 1287 մարդ (2008), բնակչության խտությունը՝ 111 մարդ/կմ²։ Տարածքը կազմում է 11 կմ²։ Փոստային ինդեքս՝ 62020։ Հեռախոսային կոդ՝ 0733։


== Ժողովրդագրություն ==


== Համայնքի վարչակազմ ==
Հեռախոսահամար։ 0733 508287
Էլեկտրոնային փոստ։ comune@colmurano.sinp.net
Պաշտոնական կայք։ http://www.comune.colmurano.mc.it/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ժակ Շեսսե

Ժակ Շեսսե (ֆր.՝ Jacques Chessex, մարտի 1, 1934(1934-03-01)[…], Պայերն - հոկտեմբերի 9, 2009(2009-10-09)[…], Իվերդոն լե Բեն, Վո, Շվեյցարիա), շվեյցարացի արձակագիր, բանաստեղծ, նկարիչ։ Առաջին շվեյցարացին է, որ արժանացել է Գոնկուրյան մրցանակի։
Ժակ Շեսսեն ծնվել է 1934 թվականին Պայերնում՝ Վոդի կանտոնում։ Նա կրթություն է ստացել Ֆրիբուրգում, այնուհետև Լոզանում ուսումնասիրել բանասիրություն, որտեղ էլ նվիրվել է տեղական գիմնազիայում ֆրանսերենի դասավանդմանը։ 1953 թվականին Շեսսեն դարձել է «Լեման լճի երկիր», իսկ 1964 թվականին Բերթիլ Գալանի հետ «Լոզանյան գրվածքներ» գրական ամսագրերի համահիմնադիրը։ Գրականություն է մուտք գործել բանաստեղծություններով։
Շեսսեն առաջին շվեյցարացի հեղինակն էր, որ Գոնկուրյան մրցանակ է ստացել («Հրեշը» հետաքրքրաշարժ և գրավիչ ստեղծագործության համար)։
Իր երկրի հանդեպ նրա տածած խորը սերն արտացոլում է գտել «Վոդեցիների դիմանկար»-ում (1969) և շատ այլ ստեղծագործություններում, որոնք լի են գեղարվեստական մեծ ուժով և կատարյալ ներդաշնակությամբ։
Իր ոճի յուրօրինակությամբ, հրատարակչությունում կազմակերպչի իր դերով և «Նոր Պարբերականում» հրատարակված իր ժամանակագրություններով Շեսսեն գերակշռող տեղ է զբաղեցնում ռոմանական գրականության մեջ։ Լինելով վոդական և ռոմանական գրականության ավանդույթների վառ կրողը՝ նա միշտ սերտ կապերի մեջ է եղել Փարիզի հետ։
Շեսսեն ֆրանսիական «Նոր ամսագրի» ժամանակագիրն էր և Գոնկուր Ակադեմիայի թղթակից անդամը։ Իր առաջին արձակ ստեղծագործությունը նա տվել է «Գալիմար» հրատարակչությանը, իսկ 1971 թվականից սկսած նրա վեպերը տպագրվել են «Գրասե» հրատարակչատանը։ Շեսսեն Շառլ Ֆերդինանդ Ռամյուից հետո նոր ժամանակաշրջան է բացել ռոմանական Շվեցարիայի համար։


== Ժակ Շեսսեն հայերեն ==
Ո՞ւր են գնում մեռնելու թռչունները; Մեռյալների կացարանը։ Մեծության կարիքը (XX դարի Շվեյցարիայի ռոմանական արձակ), Ե., «Գարուն», 2002, էջ 135-146։ Թարգմ.՝ Իրինա Հովսեփյան։
Մարդակեր դևը (վեպ), Երևան «Նոր-Դար», 2014։ Թարգմ.՝ Ալեքսանդր Թոփչյան


== Աղբյուրներ ==
Աֆալինա

Աֆալինա (լատ.՝ Tursiops truncatus), դելֆինի տեսակ։ Դելֆինը կետի ազգակիցն է և նա իր ձագերին կերակրում է կաթով։ Դելֆինի թռիչքն արևի տակ դիտողին ուրախ խաղ է թվում, սակայն հաճախ դրանք որսորդական հնարքներ են։ Այս կենդանու երկարությունը կազմում է մոտ 2 մետր, իսկ քաշը 300-400 կգ։ Դելֆինը օվկիանոսի առաջին բնակիչներից մեկն է, որի հետ ծանոթացել է մարդը։ Դելֆիններին հին հույներն ու հռոմեացիները սուրբ են համարել, նրա որսն արգելված էր։ Միջին դարերում նրանց կոչում էին "մեծազարմ" և նրանց պատկերներն առյուծների ու արծիվների հետ հավասար համարում էին բարձր դասի զինանշաններըԴելֆիները շատ ընդունակ են և հենց դա է թույլ տալիս, որպեսզի նրանց վարժեցնեն կրկեսներում։ Դելֆինները սիրում են մարդկանց, սիրում են, երբ իրենց շոյում են կամ կերակրում մանր ձկներով։ Ունեն ձայներ ընդօրինակելու մեծ վարպետություն։ Հաճախ ընդօրինակում են նաև մարդկային խոսակցությունները, միայն թե շատ արագ են "խոսում"։ Դելֆինի մարմնի ձևն ու մաշկի կառուցվածքը նրան օգնում են շատ ազատ շարժվել ջրում և սլանում են մինչև 60 կմ արագությամբ։


== Փորձարկումներ ==
Դելֆինների «լեզուն» հասկանալու համար դոկտոր Լիլին օգտագործեց էլեկտրական հոսանքով գլխուղեղի որոշակի տեղամասերի գրգռման ժամանակակից նեյրոֆիզիոլոգիական մեթոդը, որի հետևանքով կենդանում մոտ ի հայտ են գալիս՝ քաղցի, ծարավի, ցավի, սարսափի զգացումներ։ Յուրաքանչյուր գրգռման ժամանակ դելֆիններն անմիջապես արձագանքում են ձայնով, որը գիտնականին թույլ տվեց կազմել դելֆինյան «լեզվի» բառարան։ Այնուհետև նա փորձն ավելի բարդացրեց։ Նա հոսանքի անջատիչը տեղդրեց ավազանի մեջ։ Երբ դելֆինի մոտ առաջանում էր հաճելի զգացումներ, ապա նա ինքն էր միանում հոսանքը։ Տհաճ զգացումների դեպքում նա անմիջապես անջատում էր այն։ Երբ գիտնականը նրանց զրկեց անջատիչով կառավարելու հնարավորությունից, նրանք սկսեցին սրտնեղել, որն արտահայտվեց անհասկանալի ձայների մի ամբողջ սերիայով։


== Ծանոթագրություններ ==


== Գրականություն ==
Ս. Գ. Ստեփանյան, Գ. Ե. Ավագյան-«Կենդանական աշխարհի հսկաները», Երևան, 1975. 94 էջ
Կրասնոգվարդեյսկոե (այլ կիրառումներ)

Կրասնոգվարդեյսկոե, կարող է վերաբերել՝

Կրասնոգվարդեյսկոե - գյուղ, Ուկրաինայի Ղրիմի Ինքնավար Հանրապետության Սովետսկիի շրջանում
Կրասնոգվարդեյսկոե - քաղաքատիպ ավան, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Կնեցգաու

Կնեցգաու (գերմ.՝ Knetzgau), կոմունա Գերմանիայում, Բավարիա երկրամասի Հասբերգե շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 6347 մարդ։ Զբաղեցնում է՝ 43,98 կմ² տարածք։ Պաշտոնական կոդ 09 6 74 163։
Կնյաժի Բոր

Կնյաժի Բոր (ռուս.՝ Княжий Бор), գյուղ Ռուսաստանի Նովգորոդի մարզի Կրեստեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարունը փոքր քաղաքում

Գարունը փոքր քաղաքում  (չինարեն՝ 小城之春), չինական ռեժիսոր Ֆեյ Մուի մելոդրաման։ Պրեմիերան կայացել է 1948 թվականին։ Սցենարը հիմքում Լի Տյանցզի պատմվածքն է։ Ֆիլմը համարվում է չինական կինոմատոգրաֆիայի դասական գործերից ։


== Սյուժե ==
Ֆիլմը պատմում է մի ժամանակ բարգավաճած Դայ ընտանիքի մասին։ Դայ Լիյանը՝ ընտանիքի գլխավորը, հաշմանդամ է և նա ամբողջ օրը անցկացնում է իր այգում՝ կարոտելով հին ժամանակները։ Նրա ամուսնությունը Չժոու Յույվենի հետ արդեն վաղուց սիրուց զրկված է, բայց այնուամենայնիվ նրանք հոգ են տանում միմյանց մասին։ Այդ տխուր, բայց անփոխարինելի օրերին հայտնվում է Դայ Լիյանի մանկության ընկերը՝ Չժան Չժիչենը (Լի Վեյ)։ Նա հետաքրքրված է եղել Չժոու Յույվենով մինչև հանդիպելը ամուսնու հետ։ Ֆիլմի մնացած մասը կենտրոնացած է Չժան Չժիչենի զգացմունքների և ամուսնու հանդեպ պարտականությունների հանդեպ կոնֆլիկտի վրա։


== Դերասանական կազմ ==
Վեյ Վեյ (韋偉) — Չժոու Յույվեն (周玉紋 Zhōu Yùwén), հերոսուհի,
Շի Յուի (石羽) — Դայ Լիյան (戴禮言 Dài Lǐyán), նրա ամուսինը,
Լի Վեյ — Չժան Չժիչեն (章志忱 Zhāng Zhìchén), Լիյանի մանկության ընկերը և Յույվենի նախկին սիրեցյալը,
Ցուի Չաոմին — Լաո Խուան (老黃 lǎo Huáng), Յույվենի և Լիյանի աղախինը,
Չժան Խունմեյ — Դայ Սյու (戴秀 Dài Xiù), Լիյանի կրտսեր քույրը։


== DVD ==
Ֆիլմը կրիչներով թողարկվել է երեք անգամ.

2006 թվական դեկտեմբերի 1 — ամբողջ տարածաշրջանում Guangzhou Beauty Culture Communication Co.Ltd ընկերություններում
2007 թվական մայիսի 8 — ԱՄՆ, Կանադա տարածաշրջաններում Cinema Epoch ընկերություն (թողարկվել է անգլերեն ենթագրով)
2015 թվական փետրվարի 23 — BFI երկու ընկերություններւմ անգլերեն ենթագրերով


== Ազդեցություն, ռիմեյքներ ==
Hong Kong Film Award-ի ժամանակ ֆիլմն անվանեց որպես լավագույն չինական կինոնկար՝ ներկայացվելով 100 ամենալավ ֆիլմերի ցանկում 24-րդ արարողության ժամանակ (2005 թվական մայիսի 27).
2002 թվականին թողարկվեց ֆիլմի ռեմեյքը, որի ռեժիսորը Տյան Չժուանչժուանն էր։


== Ծանոթագրություններ ==


== Աղբյուրներ ==
«Գարունը փոքր քաղաքում»(անգլ.) ֆիլմը Internet Movie Database կայքում
««Գարունը փոքր քաղաքում»»(անգլ.) ֆիլմը allmovie կայքում:
«Գարունը փոքրիկ քաղաքում» Сhinese Movie Database կայքում
Աղբուլաղ (լեռնանցք, Ղարադաղի լեռնահամակարգ)

Անվան այլ կիրառումների համար տե՛ս՝ Աղբուլաղ (այլ կիրառումներ)Աղբուլաղ, լեռնանցք Ղարադաղի լեռներում, Հագարի գյուղաքաղաքից մոտ 35 - 36 կմ հյուսիս-արևմուտք, Կազանգաղ լեռնագագաթի մոտ։ Նշանակված է Կովկասի 5 վերստանոց քարտեզում։


== Ծանոթագրություններ ==
Սառիսե

Սառիսե (էստ․՝ Sarise), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուտիրկա (խումբ)

«Բուտիրկա», ռուսական երաժշտական ռոք խումբ, կատարում է գողալեզու երգեր։ Համարվում է ռուսական շանսոնի ամենահայտնի խմբերից մեկը։ Վարում է ակտիվ համերգային գործունեություն ինչպես Ռուսաստանում, այնպես էլ նրա սահմաններից դուրս։


== Պատմություն ==
Ստեղծվել է Վորոնեժում 2001 թվականինն Ալեքսանդ Աբրամովի։ Հայտնի է այնպիսի երգերով, ինչպիսիք են «Запахло весной», «Подружка с центра», «Запах воска», «Шарик», «Не трогай осень», «Икона», «Отсижу за чужие грехи», «За ростовскую братву», «Тает снег», «Аттестат» և այլն։
Դեկտեմբերի վերջին 2013 թվականին վոկալիստ Վլադիմիր Ժդամիրովը հեռացավ խմբից և սկսեց զբաղվել մենակատարությամբ։ Ներկայումս խմբի բոլոր երգերը կատարում է վոկալիստ Միխայիլ Բորիսովը, որը վերջերս դուրս է եկել ժամանակավոր կալանքից։ 2014 թվականի դեկտեմբերին խմբի հին վոկալիստ Վլադիմիր Ժդամիրովը թողարկեց իր առաջին մենակատար ալբոմը՝ «За забором весна»:
2015 թվականի սկզբին վոկալիստ Միխայիլ Բորիսովը վթարի է ենթարկվում և ընկնում կոմայի մեջ։ Ժամանակավորապես խմբի վոկալիստ դարձավ Անդրեյ Բիկովը։


== CD սկավառակագրությունը ==
2002 — Первый альбом
2002 — Второй альбом
2004 — Весточка
2005 — Икона
2007 — Пятый альбом
2009 — Шестой альбом
2009 — По ту сторону забора
2010 — Хулиган
2010 — Улица свободы
2014 — Вернусь домой
2015 — Свиданка


== Ներկայիս կազմը ==
Օլեգ Սիմոնով - դաշնակահար, տեքստերի հեղինակը
Անդրեյ Բիկով - վոկալ
Ալեքսանդր Գոլոշապով - բաս կիթառ
Անդրեյ Ժուրավլյով - կիթառ
Յուրի Ակիմով - հարվածային
Յուլիա Գրիբոյեդովա - արտ-տնօրեն
Վալերի Լիզնև - ձայնագրող


== Արտաքին հղումներ ==
«Բուտիրկա» — խմբի վեբ-կայքը
Ռուսական շանսոն։ Բուտիրկա Archived 2014-12-28 at the Wayback Machine.
Շանսոն։ Խումբ «Բուտիրկա» Archived 2013-03-26 at the Wayback Machine.
Ուիլ Ֆորտե

Ուիլլ Ֆորտե (անգլ.՝ Will Forte, հունիսի 17, 1970(1970-06-17), Ալամեդա շրջան, Կալիֆոռնիա, ԱՄՆ), ամերիկյան կինոդերասան, հնչյունավորող, սցենարիստ ու պրոդյուսեր։ Հիմնականում հեռուստադիտողին հայտնի է տարաբնույթ կատակերգական դերերով` «Շաբաթ երեկոյան ուղիղ եթերում» հեռուստահաղորդումից, որտեղ 2002-2012 թվականներին նա հայտնվել է 157 անգամ։


== Կենսագրություն ==
Օրվիլլ Ուիլիս Ֆորտե-չորրորդ (իրական անունը) ծնվել է 1970 թվականի հունիսի 17-ին Կալիֆորնիայի Ալամիդա շրջանում։ Մայրը` Պատրիցիա Ֆորտեն (օրիորդական ազգանունը` Ստիվերս)` նկարչուհի է, հայրը` Օրվիլլ Ուիլլիս Ֆորտե-երրորդ, ֆինանսական բրոկեր, մեծ քույրը Միշելն է։ Հայրը հեռացել է ընտանիքից, երբ Ուիլլն ու Միշելը եղել են երեխա։ Դրանից հետո ընտանիքով վերադարձան նույն մարզի Լաֆեյետ քաղաք։ Այնտեղ ապագա դերասանը ընդունվում է Acalanes High School, որը ավարտել է 1988 թվականին։ Հետո ընդունվում է Կալիֆորնիական համալսարան, որը ավարտել է մասնագիտությամբ պատմաբան։ Սկզբից Օրվիլլը ուզում էր դառնալ բրոկեր, ինչպես հայրն էր, բայց նա աշխատեց այդ շրջանում մեկ տարի և որոշեց իրեն նվիրել կատակերգությանը։
1997 թվականին գրում է սցենար, իսկ 2002 թվականին ակտիվ տպագրվում է, 2001-2002 թվականներին ներկայացել է համապրոդուսերական մի քանի դրվագներւմ «Շոու 70-ական» սերիալի դրվագներում։ 2002 թվականին վերադառնւմ է Նյու-Յորք Կալիֆոռնիայից։
Դերասանը սերտ կապ է պահում ընտանիքի հետ, նրա մայրը մասնակցել է Ուիլլի բոլոր նկարահանումներին։ Մի անգամ որդու հետ միասին մասնակցում են «Շաբաթ երեկոյան ուղիղ եթերում» հեռուստահաղորդմանը։ Ուիլլը երկու քույրերի համար նկարահանել է իրենց հարսանիքը և երկու երեխաների ծնունդը։ Երկրորդ ամուսնալուծությունից հետո դարձյալ հայրը ընտանիքի հետ հանդիպում է Սուրբ Ծննդյան տոների ժամանակ։
Կադրիլ

Կադրիլ (ֆր.՝ quadrille, իսպ.՝ cuadrilla ― բառացի նշանակում է չորս մարդուց բաղկացած խումբ), տարածված պար, չափըը՝ 2/4։ Կազմվում է 5-6 ֆիգուրից, որոնցից յուրաքանչյուրն ունի իր անունը և պարեղանակը։ Պարում են 4 և ավելի զույգերով։
Սկզբնական շրջանում բաղկացած էր 5 հատվածից, հետագայում ավելացել է գալոպը, որպես 6-րդ (ամենաարագ մաս)։ Մասրից յուրաքանչյուրնն ունի իր անունը, առանձին եղանակը և չափը՝ 3/8, 6/8 և 2/4:
18-րդ դարի վերջից մինչև 19-րդ դարի վերջը տարածված սալոնային պար էր։ Տարիների ընթացքում մտել է ժողովրդի մեջ, ձեռք բերել ժողովրդական պարի առանձնահատկություններ։
Ունի տարբեր անուններ․ ռուսերեն և ուկրաիներեն նույնպես կադրիլ է, իսկ հայկական ժողովրդական, պարային ֆոնդում՝ էրզրումի և Ջավախքի «Քյոռ-օղլի», «Ագուռի» կադրիլ պարեր։


== Գրականություն ==
Кадриль, французский танец // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.
Երաժշտական բացատրական բառարան, «Խորհրդային գրող», 1989
Թայկո

Թայկո (ճապ.՝ 太鼓), թմբուկների ընտանիք, որն օգտագործվում է Ճապոնիայում։ Թայիկո նշանակում է «Մեծ թմբուկ»։


== Պատմություն ==
Ամենայն հավանականությամբ, այդ հարվածային գործիքները բերվել են Չինաստանից կամ Կորեայից 3-րդ և 9-րդ դարերի միջև, իսկ 9-րդ դարից հետո դրանք պատրաստվել են տեղի արհեստավորների կողմից։ Դրանք օգտագործվել են սինիտոիզմում, երբ երկրպագել են քամու աստված Սուսանոյին։ Դրանք այսօր էլ օգտագործվում են ինչպես ժողովրդական, այնպես էլ դասական երաժշտության մեջ։
Ճապոնիայի հարվածային գործիքները հավաքականորեն կոչվում են թայիկո, դիզայնով դրանք բաժանվում են երկու մեծ խմբերի՝  բյո դայկո, որի թաղանթը ամրացված է մեխերով` առանց ճշգրտման հնարավորության և սիմէ դայկո, որը կարելի է ճշգրտել լարերով կամ պտուտակներով։ Թմբուկի մարմինը պատրաստված է ամուր փայտի ամբողջական կտորից։
Բիո-դայկոյին վերաբերում են` օ-դայկոն և կո-դայկոն։  Նիհոնգոն և Նիհոնգոն։ Լարերի օգնությամբ լարվում են դա-դայկոն, նի-դայկոն, կակկոն, ուտա-դայկոն և ցուձումին։
Թմբուկահարների երաժշտական ​​համույթները, որոնք Ճապոնիայի ազգային խորհրդանիշն են, հայտնի են նույն անվան տակ։ Նրանք հատկապես հայտնի էին 1970-ական թվականներին, երբ թմբուկային խմբերը սկսեցին ելույթ ունենալ Ճապոնիայի սահմաններից դուրս։ Նրանք արտահայտել են սամուրայների ոգին` կարգապահություն, բարձր ֆիզիկական և բարոյական մարզում, խմբային համակարգում և կատարելագործում։
Ի տարբերություն արևմտյան պրակտիկայի, տայկոյի կատարման տեսողական մասը նույնքան կարևոր է, որքան ձայնային ազդեցությունը։ Կատայի շարժումները կազմում են տայկո նվագելու անբաժանելի մասը և հիմնված են պալատական ներկայացումների սովորույթների վրա։ Կատան կապում է թմբուկին և թմբկահարին, մերձավորություն է ստեղծում կատարողի և գործիքի միջև։


== Ծանոթագրություններ ==


== Գրականություն ==
Alaszewska Jane (2008)։  Mills Simon, ed.։ Analysing East Asian Music: Patterns of Rhythm and Melody։ Semar Publishers SRL։ ISBN 978-8877781048 
Alves William (2012)։ Music of the Peoples of the World (3rd ed.)։ Cengage Learning։ ISBN 978-1133712305 
Ammer Christine (2004)։ The Facts on File: Dictionary of Music (4th ed.)։ Facts on File։ ISBN 1438130090 
Cossío Óscar Cossío (2001)։ La Tensión Espiritual del Teatro Nô (Spanish)։ Dirección de Literatura, UNAM։ ISBN 9683690874 


== Արտաքին հղումներ ==
The Nippon Taiko Foundation, part of the Agency for Cultural Affairs
Աստերոիդների ցանկ (156801-156900)

Աստերոիդների ցանկ (156701-156800)  • Աստերոիդների ցանկ  • Աստերոիդների ցանկ (156901-157000)
 Աստերոիդների ցանկ (156701-156800)  • Աստերոիդների ցանկ  • Աստերոիդների ցանկ (156901-157000)
Արաբքյոյ

Արաբքյոյ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Արտենի (լեռնազանգված)

Անվան այլ կիրառումների համար տե՛ս՝ Արտենի (այլ կիրառումներ)Արտենի, մեկուսի հանգած հրաբխային լեռնազանգված Արագածի հարավարևմտյան ստորոտին։


== Աշխարհագրական տվյալներ ==
Ընդհանուր հիմքով (տրամագիծը՝ մոտ 10 կմ) Մեծ Արտենին (2047 մ) և Փոքր Արտենին (1753 մ), գագաթներ են՝ կազմված նեոգենի լիպարիտային լավաներից ու դրանց տառատեսակներից։ Արտենիից սկիզբ են առնում լավային հոսքեր, որոնցից ամենահզորը վանակատով ու պեռլիտային շեղջաքարով Արագածի պեռլիտի հանքավայրն է։


== Պեղումներ ==
Արտենիի վրա հայտնաբերել են հին քարի դարի կայանների մնացորդներ։ «Սատանի դար» բլրի վրա հայտնաբերված գործիքները (վանակատից հատիչներ, քերիչներ, շեղբեր և այլն), բնորոշ են մինչշելյան, շելյան, աշելյան ժամանակաշրջաններին։ Գտնվել են միջին և նոր քարեդարյան գործիքներ։


== Ռելիեֆ ==
Լանդշաֆտը լեռնատափաստանային է։


== Պատկերասրահ ==

		


== Տես նաև ==
Մեծ Արտենի
Փոքր Արտենի
Ճամբար (այլ կիրառումներ)

Ճամբար, (անգլ.՝ Camp, գերմ.՝ Lager), ընդհանուր հասկացություն, ժամանակավոր կամ մշտական կառույցների և շինությունների ամբողջություն, որոնք նախատեսված են մարդկանց ժամանակավոր բնակության համար։
Կարելի է առանձնացնել.

Ալիպինիստական ճամբար
Ռազմական ճամբար
Մանկական ճամբար
Կարողությունների ճամբար
Ամրացված ճամբար
Լեզվական ճամբար
Համակենտրոնացման ճամբար
Փախստականների ճամբար
Ամառային ճամբար՝ որոշ երկրներում ամառային հատուկ ծրագիր դեռահասների և մեծահասակների համար
Արշավական ճամբար
Սոցիալիստական ճամբար


== Հայաստանի ճամբարներ ==
Ծիծեռնակ ճամբար
Սերենյո

Սերենյո (իտալերեն՝ Seregno)` կոմունա Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 39 997 մարդ է (ըստ 2004 թվականի տվյալներով)։ Բնակչության միջին խտությունը` 2953 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 20038։ Հեռախոսային կոդը՝ 0362։
Սուրբ Հովսեփը և սուրբ Վալերիա Միլանացին հարգվում են որպես կոմունայի հովանավորներ։ Տոնակատարությունն ապրիլի 28-ին է։


== Արտաքին հղումներ ==
http://www.seregno.info/
Միսիս Սանտա Կլաուս

Միսսիս Սանտա Կլաուս կամ պարզապես Միսսիս Կլաուս (անգլ.՝ Mrs. Claus / Mrs. Santa Claus, բրիտանական ավանդությունում նաև Mother Christmas, համապատասխանաբար Father Christmas ամուսնու կոչումը), ամանորյա խորհրդանիշերից մեկի՝ Սանտա Կլաուսի կինը և օգնականը, ուշ եվրոպական և հյուսիսամերիկյան ավանդություններում, հանդես է գալիս որպես նրա օգնական, որը վարում է նրանց տնային գործերը, ղեկավարում է էլֆերին և այլ ոգիներին, որոնք երեխաների համար նվերներ են պատրաստում։
Ավելի հաճախ ներկայացվում է առանց հատուկ անունի, չնայած տարբեր ստեղծագործություններում ներկայացվում է աստվածաշնչյան կամ աշխարհում տարածված անուններով, օրինակ՝ Մերի, Աննա, Սառա և այլն, իսկ սկանդինավո-գերմանական ավանդություններում Մարթա, Գրետհեն, Հելգա և այլ անուններով, երբեմն իհարկե լինում են այլ անուններով, օրինակ Ջեֆֆ Գուինի «Սանտա Կլաուսի ինքնակենսագրությունը» գրքում նա ուներ Լեյլա անունը)։
Առաջին անգամ միսսիս Սանտա Կլաուսի կերպարը հիշատակվում է ֆիլադելֆիացի դրամատուրգ և կրոնական գործիչ Ջեյմս Ռիսի (1802—1885) «A Christmas Legend» պատմությունում, գրված 1849 թվականին։ Ըստ այդ գրքի, մի ընտանիք Սուրբ Ծնունդի նախօրեին իրենց տուն է հյուրընկալում երկու հոգնած ճանապարհորդների՝ ծեր տղամադրու և կնոջ, ճանապարհորդական պայուսակները մեջքներին։ Հաջորդ օրը այդ տան երեխաները նրանց պայուսակներում հայտնաբերում են բազմաթիվ նվերներ, սակայն վերջ ի վերջո պարզվում է, որ նրանք ոչ թե միստր և միսսիս Սանտա Կլաուսներն են, այլ տանտիրոջ աղջիկն ու նրա ամուսինը, ովքեր անհետացել էին վաղուց և նրանց մասին ոչ ոք լուր չուներ։
Իսկ առաջին անգամ «Mrs. Santa Claus» անվանումը տպագրվում է ամերիկյան հնագույն թերթերից մեկի՝ «Yale Literary Magazine»-ի 1854 թ. համարներից մեկում։


== Ծանոթագրություններ ==


== Արտաքին հղումներ ==
Lill's Travels in Santa Claus Land, 1878, at Project Gutenberg
Goody Santa Claus on a Sleigh-Ride, 1889, by Katherine Lee Bates, original edition and text.
The Origin of American Christmas Myth and Customs Archived 2011-04-30 at the Wayback Machine.
Խնուս (այլ կիրառումներ)

Խնուս, կարող է վերաբերել՝

Խնուս - պատմական հայկական քաղաք (բերդաքաղաք, գյուղաքաղաք, ավան, գյուղ) Արևմտյան Հայաստանում, Էրզրումի նահանգի Էրզրումի գավառի Խնուսի գավառակում
Խնուս - գետ Հայկական լեռնաշխարհում, Արածանիի աջ վտակը
Այբոլիտը և Բարմալեյը

«Այբոլիտը և Բարմոլեյը» (ռուս.՝ Айболит и Бармалей), խորհրդային տիկնիկային մուլտֆիլմ, որը ստեղծվել է 1973 թվականին Նատալյա Չերվինսկայայի կողմից՝ ըստ Կոռնեյ Չուկովսկու «Այլբոլիտ» համանուն հեքիաթի։


== Սյուժե ==
Դոկտոր Այլբոլիտը թիմը՝ շունը, կապիկը, խոզուկը, բուն և կոկորդիլոսը, առավոտյան զբոսնում էին կլինիկայի շուրջը։ Սակայն շուտով նրանք ձանձրանում են, քանի որ շրջանի բոլոր գազաններին իմաստուն բժիշկը բուժել էր, աշխատանք չկար։ Անսպասելիորեն նրանց մոտ է թռչում ծիծեռնակը, ուրախությունից բժիշկները նրան կապում են գագաթից մինչև պոչը։ Բայց թռչունը հավաստիացրեց, որ նա առողջ է և նամակ փոխանցեց ընկերներին։
Աֆրիկայից նրանց օգնության են կանչում հիվանդ կապիկները։ Այբոլիտի թիմը աշխույժ կերպով պատրաստվում է ճանապարհորդությանը դեպի Լիմպոպո։ Հրաշալի երկրում նրանց դիմավորում են տարօրինակ կենդանիները։ Պարզվում է, Բարմալեի ավազակախումբն էր, որոնք կապիկներ էին ձևացել, որպեսզի գրավեն բժշկին։ Բժիշկները սկսում են պայքարել, գլորվելով սահում են հարթակի վրա, կապիկը փորձում է բարձրանալ ծառը, կոկորդիլոսը փորձում է կծել, բայց այնուամենայնիվ, նրանց կապում են։ Բժիշկը ավազակներին օգնություն է առաջարկում, սակայն ատամնացավով Բարմոլեյը ատում է բժիշկներին և ցանկանում է նրանց պատժել։
Բանտում Այբոլիտը բացատրում է կապիկին, որ ավազակները չար են, քանի որ մանկուց չեն բուժվել։  Թութակը գողանում է բանալին և ազատում ընկերներին։  Նրանք շարունակում են ճանապարհը մինչև Լիմպոպո և գտնում են հիվանդ կապիկներին։ Թերապիան ընթանում էր հաջողությամբ, բայց բժիշկներին կրկին շրջապատում էր ոճրագործների խումբը։ Հիվանդներից մեկը փռշտում է նրանց ուղղությամբ, և բոլոր սրիկաները վարակվում են։ Թուլացած ավազակներին կապում են ու սկսում են հարկադրաբար բուժել։ Շուտով կառուցում են բուժական վրանային ճամբարը, որտեղ կողմնակիցները Բարմալեին ապաքինում են և սովորեցնում են հիգիենայի հիմունքները։ Այդ ժամանակ վրանից դուրս է գալիս նրանց պարագլուխն առողջ ատամներով, որը բուժել էր մեծն Այլբոլիտը։ Հիվանդները և բժիշկները սկսում են ուրախ-ուրախ պարել և գովաբանել բարի բժիշկներին։


== Ֆիլմի վրա աշխատել են ==


=== Դերերը կրկնօրինակել են ===


== Հրատարակչություններ ==
1997 թվականին մուլտֆիլմը թողարկվել է «Վիդեո Միություն» հրատարակչության կողմից տնային վիդեո համակարգի միջոցով։
Մուլտֆիլմը 2004 թվականին թողարկվել է DVD  «Խոշոր պլան» ընկերության կողմից։ Ձայնագրության ժամանակ օգտագործվել է պատկերի և ձայնի թվային ռեստավրացիա։


== Ծանոթագրություններ ==


== Արտաքին հղումներ ==
«Айболит и Бармалей»(անգլ.) ֆիլմը Internet Movie Database կայքում
Мультфильм на сайте «Аниматор.ru»
Լանու (կոմունա)

Լանու (ֆր.՝ Lanoux), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09151։


== Բնակչություն ==
Համայնքի բնակչությունը 2008 թվականին կազմում էր 48 մարդ։


== Տնտեսություն ==
2007 թվականի տվյալներով 35 աշխատունակ տարիքի մարդկանցից (15-64 տարեկան) 26-ը տնտեսապես ակտիվ էին, 9-ը անգործունակ (ակտիվության ցուցանիշը 74,3 %, 1999 թվականին եղել է՝ 69,0 %)։ 26 աշխատունակ բնակիչներից 25-ը աշխատում էին (14 տղամարդ և 11 կին), անաշխատանք էր 1-ը (կին)։ 9 անգործունակ մարդկանցից 5-ը աշակերտներ կամ ուսանողներ են, 3-ը թոշակառու, 1-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լանու» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-1 
«Լանու» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Հյուսիսային կայարան (Փարիզ)

Հյուսիսային կայարան (Գյաղ-դյու-Նող, ֆր.՝ Gare du Nord), Փարիզի յոթ գլխավոր երկաթուղային կայարաններից մեկը։ Կայարանը գտնվում է Փարիզի 10-րդ շրջանում, պատկանում է ազգային երկաթուղային SNCF կազմակերպությանը։ Կայարանից հնարավոր է անցնել մետրոպոլիտեն (4-րդ և 5-րդ գծերի Գյաղ-դյու-Նող կայարան) և RER քաղաքային էլեկտրագնացքների ցանցին (B, D և E)։ 2002 թվականին կայարանը սպասարկում էր 180 միլիոն ուղևորներ, այդպիսով հանդիսանալով Եվրոպայի ամենամեծ երկաթուղային կայարանը (սպասարկվող ուղևորների թվով)։ Կայարանը սպասարկում է ինչպես արվարձանային ուղևորափոխադրումներ (Transilien, TER Picardie), այնպես էլ կապը Ֆրանսիայի հյուսիսարևելյան մասի (SNCF-ի գծեր, այդ թվում նաև TGV), Մեծ Բրիտանիայի (Eurostar), Բելգիայի, Նիդերլանդների և Գերմանիայի (Thalys) հետ։


== Տես նաև ==
TGV
Մոնպարնաս կայարան
Սեն-Լազար կայարան
Լիոնյան կայարան
Արևելյան կայարան
Աուստերլից կայարան


== Ծանոթագրություններ ==


== Արտաքին հղումներ ==
Կոզարսկա Դուբիցա (համայնք)

Անվան այլ կիրառումների համար տե՛ս՝ Կոզարսկա Դուբիցա (այլ կիրառումներ)Կոզարսկա Դուբիցա համայնք (սերբ.՝ Општина Козарска Дубица), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը Կոզարսկա Դուբիցա քաղաքն է։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 23074 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ է մտնում 61 բնակավայր, որոնց թվում է Կոզարսկա Դուբիցա քաղաքը։


== Ծանոթագրություններ ==
Աստծո աչք

Աստծո աչք (ռուս.՝ Глаз Бога), ռուսական հարթակ, որը մասնագիտացած է տեղեկատվական անվտանգության լուծումներ և ծառայություններ տրամադրելու և մեծ տվյալների վերլուծության համար ծրագրային ապահովման մշակման գործում։
Հարթակը ստեղծվել է 2020 թվականին Եվգենի Անտիպովի կողմից։


== Պատմություն ==
Աստծո աչք հարթակը ստեղծվել է 2020 թվականի հունվարին ռուս ծրագրավորող Եվգենի Անտիպովի կողմից։ Հարթակի առաջին լուծումը բոտն էր, որը հիմնված էր Telegram-ի միջպլատֆորմային մեսենջերի վրա և կոչվել է Աստծո աչք Բոտ։
2020 թվականի փետրվարին Telegram մեսենջերում գործարկվել է Աստծո աչք հարթակի պաշտոնական ալիքը։ 2021 թվականի սկզբին հարթակի ալիքն ուներ ավելի քան 800 000 անդամ։
2020 թվականի հունիսին գործարկվել է Աստծո աչք բոտի պաշտոնական կայքը։
2020 թվականի աշնանը հարթակի թիմը հայտարարել է նոր լուծումների մշակման մասին ինչպես իրավաբանական անձանց, այնպես էլ ֆիզիկական անձանց համար։
2021 թվականի մարտի սկզբին Ռոսկոմնադզորը հարցում է ուղարկել Telegram մեսենջերին՝ արգելափակել Աստծո աչքը և այլ նմանատիպ բոտերը՝ անձնական տվյալների պաշտպանության մասին օրենսդրությունը խախտելու համար։ Դրանից հետո Աստծո աչք բոտը զրկվել է օգտատերերի միջոցների ընդունումից հանրահայտ վճարումների ընդունման համակարգերի միջոցով։
2021 թվականի մարտի 12-ին, Ռոսկոմնադզորի խնդրանքով, Telegram մեսենջերի թիմն արգելափակել է Աստծո աչքը։ Միաժամանակ Աստծո աչք թիմը հայտարարել է, որ Ռոսկոմնադզորից ոչ մի պահանջ չի ստացել։ 2021 թվականի մարտի 13-ին Աստծո աչք թիմը դիմել է Ագորա միջազգային իրավապաշտպան խմբի իրավաբաններին իրավական օգնության համար։ Ագորան՝ ի դեմս Ֆյոդոր Սիրոշի, փաստաբանական հարցում է ուղարկել Ռոսկոմնադզոր՝ պարզելու արգելափակման հիմքերը։  2021 թվականի մարտի 15-ին Սերգեյ Կալենիկը հրավիրվել է Աստծո աչք թիմ՝ որպես մամուլի քարտուղար։
2021 թվականի ապրիլին հարթակի ադմինիստրատորի բնակարանում խուզարկություններ են կատարվել։
2021 թվականի օգոստոսի 15-ին Մոսկվայի Տագանսկի դատարանը արգելափակել է Աստծո աչք ծառայության վայրը։


== Հարթակի լուծում ==


=== Telegram բոտ ===
Աստծո աչք բոտ՝ բոտ է, որը հիմնված է Telegram-ի միջպլատֆորմային մեսենջերի վրա, որը մասնագիտացած է բաց աղբյուրներից մեծ տվյալների վերլուծության և համակարգման մեջ՝ սոցիալական ցանցեր, մեսենջերներ, որոնման համակարգեր, կայքեր, հավելվածներ և այլն։ Լուծումը թույլ է տալիս առանց տեխնիկական պատրաստվածության օգտվողներին գտնել ճշգրիտ կամ հնարավոր հարաբերություններ ցանկալի օբյեկտի վերաբերյալ, գտնել օբյեկտների միջև համընկնում, ստացված տվյալները մեկ որոնման արդյունքի մեջ ներդնել որոնման համակարգերի հետ անալոգիաների միջոցով՝ հետագա վերլուծության համար։ Միևնույն ժամանակ, ենթադրվում է, որ լուծման ուղղակի օգտագործման համար օգտատերերը կարիք չունեն ինժեներական կամ ծրագրավորման հմտությունների, քանի որ ամբողջ աշխատանքն իրականացվում է Telegram մեսենջերի ինտուիտիվ գրաֆիկական ինտերֆեյսի միջոցով, և որոնման արդյունքները կառուցված են օգտագործողի համար հարմար ձևով։ Բոտի շրջանակներում օգտատերը կարող է փնտրել տարբեր ուղղություններով և տեղեկատվություն ստանալ անհատի, կազմակերպության, մեքենայի, էլ. փոստի կամ հեռախոսահամարի մասին։ Բոտը լայն տարածում գտավ, այդ թվում՝ գործարքներ կատարելուց առաջ գործընկերներին ստուգելու, ինչպես նաև տարբեր հանցագործությունների բացահայտման համար։


== Ծանոթագրություններ ==